Minen denst vnd wes yk gwdes wormach. Wetet her meyster Powel, dat yk dank wor al got de gy mynen chnecktte Pawel gedan hebben wnd wor de j tonne botter. Jtem yk hadde jwer lewe gerne j last solt effte twe gesant, yk chwnde nycht j tonne yn chrygen; so chrech yk yn Hynrych Tymmerman iiij tone yn, de geffe yk yn jw choken, ytem noch j sach hoppen, de wecht j schijppund v lyespwnt, den geffe yk jwer lewe; dar dot got malt vnd water to vnd brwet got ber vnd drynket myne schale vnd latet ywer lewe nycht wor ssmaden. Jtem Jurgen Chorgen hefft eyn em pepperchoke vnd j prwchen twarch vnd iij musser (!) yn j scheden, dar sol yw leffe den peper choke vnd twarch mede snyden, vnd ij stro hollandych bwchynk, dem delet myt dem gneden here byschschopp. Jwrgen Chorgen wart jw wol beschet seggen. Nycht mer wen dwsen hwndert goder nacht etc. Hans Chomert (!) Jtem als my Pawel secht wme j par raklaken, ffoget Got wisse scheppe to hws kamen, so wyl yk yw wol senden ycht brwn effte got blaw, dat beste yk to choppe hebben mach etc. Adress: Dem wyrdigen herrn her meyster Pawel Skel to Abow sal duse breff.